《送仲坚汉臣二子过南涧归赋是诗》
金朝·段成己

蝼蚁浮生脱怒涛，一茆容膝尽逍遥。宦情更比诗情薄，日力聊凭酒力消。

心类候虫寒更切，鬓随霜叶病先凋。儿童失笑翁慵甚，送客今朝却过桥。

作者简介：段成己，字诚之，号菊轩。段克己弟。稷山人（今属山西）。与兄克己以文章擅名，赵秉文成为“二妙”。金正大年间中进士。金亡后与兄避地龙门山中。元世祖召其为平阳府儒学提举，坚不赴任，闭门读书。与兄段克己所作诗合刊为《二妙集》，词有《菊轩乐府》一卷。